**E toamnă încă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E toamnă încă

...

Toamnă blândă, cer senin,

Răzbate-n aer miros fin

De fum ce urcă în spirale,

Se-aude clinchet de pahare,

Și-acest tablou, plin de culoare

Are gust de vin pelin!

...

Totu-i pregătit de iarnă

Și-atunci când o să se cearnă

Zăpada pe munți și-n văi

Peste lunci, peste câmpii,

Se vor umple toate, toate,

Zi de zi, noapte de noapte,

De râsete de la copii

Și sunete de zurgălăi!

...

Dar încă e toamnă-acum

Cu-a ei culori, cu-al ei parfum,

Mai sunt zile însorite,

Iar vântul mai aduce-n drum,

Spre seară, miros de fum

Și-alai de frunze ruginite!